Apr 21,2018
న్యూమెక్స్‌ నుంచి మన్నికైన టైర్లు
నవతెలంగాణ, వాణిజ్య విభాగం: హైదరాబాద్‌ కేంద్రంగా ప్రారంభమైన న్యూమెక్స్‌ టైర్స్‌ సంస్థ న్యూమెక్స్‌ బ్రాండ్‌తో మన్నికైన ట్యూబ్‌లు, టైర్లను మార్కెట్లోకి ఆవిష్కరించింది. ప్రధానంగా ద్విచక్ర, తిచక్ర, చిన్న తరహా వాణిజ్య విహనాలు, లైట్‌ కమర్షియల్‌ వాహనాలకు అవసరమయ్యే టైర్లు, ట్యూబ్‌లను తాము మొదటి విడుతగా మార్కెట్లోకి తీసుకువస్తున్నట్టుగా సంస్థ సీఈవో, ఎండీ రవిశంకర్‌ తెలిపారు. తొలత హైదరాబాద్‌ లక్ష్యంగా తమ మార్కెట్‌ను విస్తరించి ఆ తరువాత తెలుగు రాష్ట్రాల్లోను.. 2021 నాటికి దక్షిణాదితో పాటు మొత్తం దేశవ్యాప్తంగా విస్తరించాలని తాము భావిస్తున్నట్టుగా సంస్థ ప్రమోటర్‌ రత్నాకర్‌ తెలిపారు. టైర్ల కొనుగోలులో మరింత విషయపరిజ్ఞానాన్ని పెంచే విధంగా తమ షోరూమ్‌ల రూపకల్పన చేస్తున్నట్టుగా సంస్థ మరో ప్రమోటర్‌ సుప్రజ్‌ రెడ్డి, తెలిపారు. న్యూమెక్స్‌ సంస్థ ప్రధానంగా రిప్లేస్‌మెంట్‌ మార్కెట్‌పై దృష్టి సారిస్తోందని ప్రమోటర్‌ బాలాజీ వివరించారు. ఎంతో కఠిన పరిశోధన చేసిన తరువాత.. ప్రస్తుతం మార్కెట్లో ఉన్న మేటి బ్రాండ్‌ టైర్ల కంటే కూడా అత్యధిక మన్నిక, ఎక్కవ మైలేజీకి తోడ్పడేలా టైర్లను రూపొందించి న్యూమెక్స్‌ బ్రాండ్‌తో మార్కెట్లోకి తెస్తున్నట్టుగా రవిశంకర్‌ వివరించారు. దీంతో వినియోగదారులకు తక్కువ ధరకే మన్నికైన టైర్లు అందుబాటులోకి రానున్నాయని తెలిపారు.
మీ స్నేహితులకు రికమెండ్ చెయ్యండి